

ROMÂNIA                                                                                        
JUDEȚUL VRANCEA                                                              Anexa nr. 2
CONSILIUL JUDEȚEAN                              la Hotărârea nr. 244 din 09.10.2026       

PROTOCOL DE COLABORARE INSTITUȚIONALĂ
PĂRȚILE CONTRACTANTE
1. CONSILIUL JUDEȚEAN VRANCEA, cu sediul în municipiul Focșani, str. Cuza Vodă nr. 56, județul Vrancea, reprezentat legal prin Președinte, în calitate de autoritate publică coordonatoare a Comisiei de Acord Unic – C.A.U., denumit în continuare „Consiliul Județean”,
și
2. [DENUMIREA INSTITUȚIEI / OPERATORULUI DE UTILITĂȚI], cu sediul în ____________________________, str. __________________ nr. ________, județul __________________, reprezentat legal prin ____________________________, în calitate de ____________________________, denumit în continuare „Emitentul”,
denumite împreună „Părțile”,
Având în vedere necesitatea eficientizării și simplificării procedurii de transmitere, analizare și soluționare a documentațiilor supuse avizării în cadrul Comisiei de Acord Unic, precum și necesitatea reducerii timpului și costurilor administrative,
Părțile convin încheierea prezentului Protocol de colaborare instituțională, în următoarele condiții:
Art. 1. Obiectul Protocolului
(1) Obiectul prezentului Protocol îl constituie stabilirea procedurii de colaborare dintre Consiliul Județean Vrancea și Emitent în vederea transmiterii, prin poșta electronică (e-mail), a documentațiilor necesare emiterii avizelor/acordurilor solicitate în cadrul procedurii privind Acordul Unic.
(2)Procedura stabilită prin prezentul Protocol urmărește:
a) transmiterea rapidă și securizată a documentațiilor;
b) reducerea utilizării documentelor pe suport hârtie;
c) stabilirea unui circuit clar al documentelor și comunicărilor;
d) respectarea termenelor legale de analiză și emitere a avizelor;
e) asigurarea trasabilității comunicărilor dintre Părți.


Art. 2. Adresele oficiale de poștă electronică
(1) În vederea aplicării prezentului Protocol, Părțile desemnează adresele oficiale de e-mail utilizate exclusiv pentru transmiterea documentațiilor și comunicărilor aferente procedurii de avizare.
(2) Pentru Consiliul Județean Vrancea:
Adresă e-mail: ______________________________
(3) Pentru Emitent:
Adresă e-mail: ______________________________
(4) Orice modificare a adreselor de e-mail prevăzute la prezentul articol va fi comunicată celeilalte Părți în scris, inclusiv prin e-mail, și va produce efecte de la data comunicării.
(5) Părțile se obligă să verifice periodic și cu frecvență corespunzătoare adresele de e-mail oficiale desemnate pentru aplicarea prezentului Protocol.
Art. 3. Transmiterea documentației
(1) Consiliul Județean Vrancea, prin Secretariatul Tehnic al C.A.U., transmite Emitentului documentația necesară analizării și emiterii avizului/acordului, prin intermediul adresei oficiale de e-mail.
(2) Documentația va fi transmisă, după caz, în format electronic, cu respectarea cerințelor tehnice aplicabile, prin:
· fișiere PDF;
· fișiere PDF semnate electronic;
· arhive electronice, în cazul în care volumul documentelor o impune;
· alte formate electronice acceptate de comun acord de Părți.
(3) E-mailul de transmitere va conține în mod obligatoriu, după caz:
a) numărul și data înregistrării solicitării;
b) numele beneficiarului/investitorului;
c) obiectul investiției;
d) localizarea investiției;
e) tipul avizului/acordului solicitat;
f) termenul legal de soluționare;
g) lista documentelor transmise.
(4) Subiectul e-mailului va fi standardizat, după următorul model:


„C.A.U. – SOLICITARE AVIZ – [DENUMIRE INVESTIȚIE] – [NR. DOSAR]”.
Art. 4. Confirmarea primirii
(1) Emitentul are obligația de a confirma primirea e-mailului și a documentației în termen de maximum 1 zi lucrătoare de la primire.
(2) Confirmarea de primire va menționa cel puțin:
a) data și ora primirii;
b) numărul dosarului, dacă este cazul;
c) persoana desemnată pentru soluționarea documentației;
d) dacă documentația este, din punct de vedere formal, completă pentru analiză sau dacă sunt necesare clarificări/completări.
(3) În cazul în care documentația transmisă nu poate fi descărcată, este coruptă sau nu poate fi accesată din motive tehnice, Emitentul va informa de îndată Consiliul Județean Vrancea.
Art. 5. Analizarea documentației
(1) Emitentul analizează documentația transmisă în limitele competențelor sale legale și potrivit reglementărilor tehnice aplicabile domeniului său de activitate.
(2) Emitentul nu va solicita transmiterea documentației pe suport hârtie în situația în care documentele transmise electronic sunt suficiente pentru efectuarea analizei și îndeplinesc cerințele legale privind forma și conținutul acestora.
(3) În cazul în care, în urma verificării, sunt necesare clarificări sau documente suplimentare, Emitentul va transmite solicitarea motivată către Consiliul Județean Vrancea, la adresa oficială de e-mail prevăzută la art. 2.
(4) Solicitările de clarificări sau completări vor fi formulate într-un singur mesaj, în măsura în care natura documentației permite acest lucru, și vor indica în mod clar documentele sau informațiile necesare soluționării cererii.
Art. 6. Emiterea și transmiterea avizului
(1) Emitentul transmite avizul/acordul sau, după caz, comunicarea privind imposibilitatea emiterii acestuia, prin poșta electronică, la adresa oficială a Consiliului Județean Vrancea.
(2) Documentul transmis electronic va fi, după caz, semnat cu semnătură electronică calificată, în condițiile legislației aplicabile.
(3) E-mailul prin care se transmite avizul va avea următorul subiect:

„C.A.U. – AVIZ [FAVORABIL/FAVORABIL CU CONDIȚII/NEFAVORABIL] – [DENUMIRE INVESTIȚIE] – [NR. DOSAR]”
(4) În cazul unui aviz nefavorabil sau al unui refuz de emitere, Emitentul va indica în mod clar și motivat temeiurile tehnice și/sau legale care au determinat soluția.
Art. 7. Respectarea termenelor
(1) Emitentul se obligă să soluționeze solicitarea și să transmită punctul său de vedere în termenul legal aplicabil procedurii.
(2) Termenul de soluționare se calculează potrivit dispozițiilor legale incidente, de la data la care documentația necesară analizei a fost comunicată Emitentului.
(3) În cazul în care legislația aplicabilă instituie mecanismul avizării/aprobării tacite, acesta se aplică în condițiile și cu efectele prevăzute de lege.
(4) Părțile vor respecta termenele legale și vor întreprinde toate demersurile necesare pentru evitarea întârzierilor generate de transmiterea sau circulația documentelor.
Art. 8. Data comunicării electronice
(1) În relația dintre Părți, comunicarea prin e-mail se consideră realizată la data și ora la care mesajul electronic a fost transmis către adresa oficială indicată la art. 2, cu condiția ca expeditorul să nu primească un mesaj automat de eroare privind imposibilitatea livrării.
(2) În cazul în care transmiterea e-mailului este urmată de un mesaj automat de eroare, expeditorul va retransmite documentația printr-un mijloc alternativ de comunicare convenit de Părți.
(3) În situația unor neclarități privind data comunicării, Părțile vor utiliza, ca elemente de verificare, evidențele serverului de e-mail, confirmarea de primire și registrul electronic/de corespondență al instituției.
Art. 9. Evidența și arhivarea documentelor
(1) Fiecare Parte are obligația de a păstra și arhiva corespondența electronică aferentă dosarelor soluționate în baza prezentului Protocol, potrivit nomenclatoarelor arhivistice și termenelor legale aplicabile.
(2) E-mailurile și documentele anexate acestora vor fi păstrate astfel încât să poată fi identificate ulterior în funcție de numărul dosarului, data transmiterii și obiectul solicitării.

(3) Ștergerea corespondenței electronice nu se va realiza cu încălcarea obligațiilor legale privind arhivarea și păstrarea documentelor.
Art. 10. Responsabilitățile Părților
(1) Consiliul Județean Vrancea se obligă:
a) să transmită documentațiile la adresa oficială comunicată de Emitent;
b) să se asigure că documentele transmise sunt lizibile și accesibile;
c) să transmită, în timp util, eventualele completări solicitate;
d) să păstreze evidența comunicărilor transmise și primite.
(2) Emitentul se obligă:
a) să verifice periodic adresa de e-mail oficială;
b) să confirme primirea documentațiilor;
c) să analizeze documentațiile în termenul legal;
d) să comunice motivat eventualele solicitări de clarificări;
e) să transmită avizul/acordul prin e-mail;
f) să păstreze evidența documentelor și comunicărilor aferente.
Art. 11. Securitatea comunicațiilor
(1) Părțile se obligă să adopte măsuri rezonabile și adecvate pentru protejarea conturilor de e-mail și a documentelor transmise împotriva accesului neautorizat.
(2) Documentele care conțin date cu caracter personal vor fi prelucrate cu respectarea legislației aplicabile privind protecția datelor cu caracter personal.
(3) În cazul constatării unui incident de securitate care poate afecta documentația transmisă sau confidențialitatea informațiilor, Partea care constată incidentul va informa de îndată cealaltă Parte.
Art. 12. Regimul financiar
(1) În cazul în care emiterea avizului/acordului este condiționată de achitarea unui tarif/taxe, plata se va realiza potrivit procedurilor și conturilor legal stabilite pentru Emitent.
Art. 13. Persoane de contact
Emitentul desemnează următoarele persoane pentru aplicarea prezentului Protocol:
Reprezentant titular:
Nume și prenume: ______________________________
Funcția: ______________________________________
E-mail: _______________________________________
Telefon: ______________________________________


Reprezentant supleant:
Nume și prenume: ______________________________
Funcția: ______________________________________
E-mail: _______________________________________
Telefon: ______________________________________
Persoanele desemnate au responsabilitatea de a asigura comunicarea operativă cu Secretariatul Tehnic al C.A.U.
Art. 14. Soluționarea situațiilor neprevăzute
(1) În cazul în care transmiterea documentelor prin e-mail nu este posibilă din motive tehnice, Părțile vor utiliza temporar un mijloc alternativ de transmitere electronică, convenit de comun acord.
(2) Utilizarea unui mijloc alternativ de transmitere nu afectează obligația Părților de a respecta termenele legale aplicabile.
(3) Orice situație neprevăzută de prezentul Protocol va fi soluționată prin consultarea și acordul Părților, cu respectarea legislației în vigoare.
Art. 15. Durata Protocolului
(1) Prezentul Protocol intră în vigoare la data semnării de către ambele Părți.
(2) Protocolul se încheie pe perioadă nedeterminată.
(3) Modificarea sau completarea Protocolului se realizează prin act adițional, cu excepția modificărilor privind persoanele de contact și adresele de e-mail, care pot fi comunicate prin notificare scrisă.
Art. 16. Încetarea Protocolului
Prezentul Protocol poate înceta:
a) prin acordul scris al Părților;
b) prin denunțare unilaterală, cu notificarea celeilalte Părți cu cel puțin 30 de zile înainte;
c) în alte situații prevăzute de legislația aplicabilă.
Încetarea Protocolului nu afectează obligațiile Părților aferente dosarelor aflate în curs de soluționare la data încetării.



Art. 17. Dispoziții finale
(1) Prezentul Protocol reprezintă cadrul de colaborare dintre Părți pentru transmiterea și soluționarea electronică a documentațiilor aferente procedurii de avizare.
(2) Prevederile prezentului Protocol se interpretează și se aplică în conformitate cu legislația în vigoare.
(3) În cazul modificării legislației aplicabile, Părțile vor proceda la actualizarea prezentului Protocol, după caz.
(4) Prezentul Protocol a fost încheiat astăzi, ____________, în două exemplare originale, câte unul pentru fiecare Parte / în format electronic, semnat cu semnături electronice de către reprezentanții legali ai Părților.

PENTRU CONSILIUL JUDEȚEAN VRANCEA
PREȘEDINTE,
ARHITECT-ȘEF

PENTRU EMITENT,
REPREZENTANT LEGAL
Nume și prenume:
Funcția:

              Preşedintele,
Consiliului Judeţean Vrancea
                                                     Nicușor HALICI


                                                                                              Contrasemnează,					                               Secretar general al judeţului                                                                                                         	                                                                                       Raluca Dan    

